# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 35/2014

# zo zasadnutia Vedenia STU zo dňa 30. 04. 2014

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Metodický postup pri zakladaní spin-off spoločnosti na STU – 2. čítanie (M. Peciar)
3. Výročná správa o hospodárení (D. Faktor)
4. Legislatívny zámer k tvorbe, obehu a zverejňovaniu zmlúv na STU v Bratislave   
   (D. Faktor)
5. Návrh na odsúhlasenie NZ (D. Faktor)
6. Účasť STU na veľtrhoch v roku 2014 (M. Peciar)
7. Letná univerzita pre stredoškolákov 2014 (M. Peciar)
8. Rôzne

**PREDLOŽENÉ MATERIÁLY:**

1. Metodický postup pri zakladaní spin-off spoločnosti na STU – 2. čítanie
2. Výročná správa o hospodárení
3. Legislatívny zámer k tvorbe, obehu a zverejňovaniu zmlúv na STU v Bratislave
4. Návrh na odsúhlasenie NZ
5. Účasť STU na veľtrhoch v roku 2014
6. Letná univerzita pre stredoškolákov 2014

**K BODU1: Kontrola úloh**

V rámci kontroly úloh rektor konštatoval, že k dátumu zasadnutia neboli prijaté žiadne úlohy.

**K BODU 2: Metodický postup pri zakladaní spin-off spoločnosti na STU – 2. čítanie**

Materiál uviedol prorektor Peciar. K bodu bol prizvaný Ing. Belko.

Dokument bol predložený v súlade s plnením úlohy č. 11.1/2013-KR.

**UZNESENIE: 35.1/2014-V**

Vedenie STU berie na vedomie materiál Metodický postup pri zakladaní spin-off spoločnosti na STU – 2. čítanie s pripomienkami. Po zapracovaní pripomienok odporúča predložiť dokument na rokovanie Kolégia rektora STU.

**K BODU 3: Výročná správa o hospodárení**

Materiál uviedol kvestor. K bodu bola prizvaná Ing. Matúšková.

Dokument bol predložený v zmysle vysokoškolského zákona.

V rámci diskusie predseda AS odporučil v súvislosti s bodom 2.4 vypracovať rozbor

hospodárenia po jednotlivých fakultách.

**UZNESENIE: 35.2/2014-V**

Vedenie STU schvaľuje Výročnú správu o hospodárení STU za rok 2013 a jej predloženie na MŠVVaŠ SR s pripomienkami a odporúča predložiť dokument na zasadnutie Kolégia rektora STU.

**ÚLOHA: 35.1/2014-V**

Vedenie STU ukladá v súvislosti s výročnou správou, konkrétne k bodu 2.4 pripraviť rozbor

hospodárskeho výsledku fakúlt a tento predložiť na zasadnutie Vedenia STU.

Z: kvestor

T: 21.05.2014

**K BODU 4: Legislatívny zámer k tvorbe, obehu a zverejňovaniu zmlúv na STU v Bratislave**

Materiál uviedol kvestor. K bodu bola prizvaná JUDr. Haladejová.

Dokument bol predložený ako aktualizácia procesu tvorby, predkladania a zverejňovania

zmlúv uzatváraných v podmienkach STU.

Z diskusie:

* prorektor Sokol navrhol v rámci zámeru doplniť nový bod ohľadom stanovenia záväzných lehôt na vyjadrenie sa jednotlivých útvarov
* prorektor Horňák navrhol, aby sa k fakultným zmluvám vyjadrovali aj prorektori
* rektor prezentoval názor, že spisové obaly by sa mali rozlišovať podľa typu zmluvy, napr. na hospodárske, darovacie, všeobecné o spolupráci, príp. iné

**UZNESENIE: 35.3/2014-V**

Vedenie STU prerokovalo Legislatívny zámer k tvorbe, obehu a zverejňovaniu zmlúv na STU v Bratislave s pripomienkami. Po zapracovaní pripomienok odporúča materiál predložiť opätovne na rokovanie Vedenia STU.

**K BODU 5: Návrh na odsúhlasenie NZ**

Materiál uviedol kvestor.

**UZNESENIE: 35.4/2014-V**

Vedenie STU prerokovalo žiadosti ÚZ ŠD a J STU a UTI STU ako užívateľov majetku o prenechanie nehnuteľných vecí v bode 1 a prenechanie nehnuteľných a hnuteľných vecí v bode 2 tohto materiálu do nájmu.

1. Predmetom nájmu je dočasne nepotrebný majetok - nebytový priestor

(NP) – miestnosť č.103 kancelária nachádzajúci sa na I. poschodí internátu B

ŠD Mladosť, Bratislava o výmere 98,00m2 spolu s príslušenstvom (pomerná

časť WC a chodby) o výmere 2,20 m2, ktorý bude nájomca užívať výlučne na

administratívne účely spojené s predmetom jeho podnikateľskej činnosti

podľa výpisu z Obchodného registra SR.

Jedná sa o predloženie novej nájomnej zmluvy.

Celková výmera podlahovej plochy je 100,20 m2.

Doba nájmu**: od 01.05.2014 do 30.04.2015.**

Nájomné: kancelária č. 103 50,00€/m2/rok – 4 900,00 €, pomerná časť WC

a chodba 7,00€/m2/rok – 15,40 €, **t. j. ročne 4 915,40 €.**

Nájomné hradí nájomca štvrťročne vopred vždy k 15. dňu prvého mesiaca

daného štvrťroka vo výške 1 228,85 €.

Cena je v súlade s prílohou číslo 1 smernice rektora číslo 9/2013-SR.

Preddavky na náklady za opakované dodávanie vody hradí nájomca

štvrťročne na základe vystavených zálohových faktúr a prenajímateľ ich

vyúčtuje vždy po skončení kalendárneho roka na základe skutočnej spotreby.

do 15 dní po uplynutí príslušného štvrťroka a dodanie služieb vyfakturuje

nájomcovi paušálnou sumou do 15 dní po uplynutí príslušného štvrťroka.

Nájomca : **NEXSYS, s. r. o.,** Tolstého 5, Bratislava je podnikateľom zapísaným

v Obchodnom registri OS Ba I, oddiel : Sro, vložka č. 95588/B.

Predkladá : riaditeľ ÚZ ŠD a J STU.

1. Predmetom nájmu je dočasne nepotrebný majetok - nebytový priestor

(NP) – miestnosť č. 202 nachádzajúca sa na 2. poschodí budovy UTI STU na

Pionierskej 15, Bratislava a hnuteľné veci nachádzajúce sa v predmetnom NP,

ktoré bude nájomca užívať výlučne za účelom vykonávania podnikateľskej

činnosti podľa výpisu z Obchodného registra SR.

Do 30.04.2014 spoločnosť užívala NP ako inkubovaná firma a od 01.05.2014

bude NP užívať už ako komerčná firma.

Celková výmera podlahovej plochy je 22,4m2.

Doba nájmu od **01.05.2014 do 31.04.2015.**

Nájomné: miestnosť o výmere 22,4m2-129,24€/mes. najneskôr do 15.dňa

príslušného kalendárneho mesiaca za daný mesiac. Nájomné za hnuteľné veci

zaplatí nájomca vždy do 15. dňa príslušného mesiaca vo výške 29,43 €/mes.

spolu s úhradou za služby vo výške 84,00 €/mes. **t. j. spolu 242,67€/mesiac,**

**t. j. ročne: 2 912,04 €.**

Nájomca uhradí prenajímateľovi s prvou splátkou aj finančnú zábezpeku vo

výške 242,67 €.

Cena je v súlade s prílohou číslo 1 smernice rektora číslo 9/2013-SR.

Nájomca : **ANV, s. r. o.,** Pionierska 15, Bratislava je podnikateľom

zapísaným v Obchodnom registri OS Ba I, vložka č. 72615/B, oddiel Sro.

Predkladá : vedúca UTI STU.

V rámci diskusie prorektor Sokol navrhol, aby sa v budúcnosti zmluvy predkladali vo forme ako sú predkladané na AS STU, tzn. vo forme tabuliek, čo je prehľadnejšie.

**K BODU 6: Účasť STU na veľtrhoch v roku 2014**

Materiál uviedol prorektor Peciar.

Dokument bol predložený v súvislosti s prípravou účasti STU na veľtrhoch vzdelávania

v roku 2014.

Z diskusie:

* prorektor Sokol navrhol urobiť dynamickú, resp. živú stenu z premietacích panelov, ktorá by podľa jeho názoru viac upútala okoloidúcich
* prorektor Horňák navrhol účasť aj na veľtrhu v Brne, rektor v tejto súvislosti požiadal o vyčíslenie nákladov k účasti STU na veľtrhu v Brne

**UZNESENIE: 35.5/2014-V**

Vedenie STU schvaľuje pre rok 2014 účasť STU na veľtrhoch Akadémia – Vapac a Gaudeamus Nitra.

**UZNESENIE: 35.6/2014-V**

Vedenie STU schvaľuje udelenie štipendií študentom zo štipendijného fondu.

**UZNESENIE: 35.7/2014-V**

Vedenie STU súhlasí, aby bola študentom reprezentujúcim STU na veľtrhoch Akadémia – Vapac 2014 a Gaudemus Nitra 2014 zo strany fakúlt/ústavu vytvorená možnosť náhrady za vymeškaný výučbový proces v čase konania veľtrhov.

**ÚLOHA: 35.2/2014-V**

Vedenie STU ukladá v súvislosti s možnou účasťou STU na veľtrhu v Brne (v menšom meradle)

vypracovať analýzu a predložiť na zasadnutie vedenia vyčíslenie nákladov.

Z: M. Peciar

T: 21.05.2014

**K BODU 7: Letná univerzita pre stredoškolákov 2014**

Materiál uviedol prorektor Peciar.

Dokument bol predložený v súvislosti s organizáciou 6. ročníka LUS.

**UZNESENIE: 35.8/2014-V**

Vedenie STU schvaľuje realizáciu projektu „Letná univerzita pre stredoškolákov 2014“ a odporúča predložiť materiál na rokovanie Kolégia rektora STU.

**INFORMÁCIE A OZNAMY:**

Rektor

* informoval, že sme boli oslovení ministrom školstva podať návrhy na členov AK, konkrétne na odbor elektrotechnika, elektroenergetika a stavebníctvo; zároveň informoval o ukončení pôsobenia predsedu AK, prof. Ľ. Fišeru
  + v súvislosti s vyzvaním fakúlt na predloženie návrhov bol znepokojený prístupom SvF STU, ktorá sa v rámci výzvy na nomináciu v odbore stavebníctvo rozhodla nepredložiť žiaden návrh, čo je podľa všeobecného názoru neprijateľný postup
  + v rámci odboru elektrotechnika FEI STU predložila dva návrhy, avšak nominanti sa členstva zriekli, preto bol navrhnutý Ing. Karol Fröhlich, DrSc. (zástupca SAV), s ktorého nomináciou členovia vedenia súhlasili
  + zároveň na predsedu AK členovia vedenia opätovne navrhli prof. Ing. Ľubora Fišeru, DrSc.
* oboznámil prítomných, že v rámci Konfuciovho inštitútu STU prijala delegáciu z Tianjin University, Čína
* informoval členov vedenia, že dňa 19.05.2014 o 13:30 hod. plánuje v aule na Mýtnej usporiadať stretnutie Vedenia STU s vedeniami fakúlt na aktuálne témy STU
  + v tejto súvislosti požiadal prorektorov o vypracovanie svojich príspevkov a ich názvy zaslať E. Jevčákovej do 02.05.2014
* požiadal kvestora o vypracovanie podkladov na stretnutie s ministrom školstva, konkrétne sumár žiadostí o platbu, ktoré čakajú na vybavenie ako aj zoznam zmlúv na VO
* požiadal prorektora Biskupiča o prehľad projektov H2020

Predseda AS

* informoval o termínoch zasadnutia AS STU, konkrétne mimoriadneho zasadnutia dňa 12.05.2014, zasadnutie PAS STU v tento deň nebude a riadneho zasadnutia dňa 26.05.2014

Prorektor Sokol

* informoval o pláne sťahovania Nakladateľstva STU do nových priestorov, kde by mali pracovníci fungovať od nového semestra na jeseň 2014
* oboznámil prítomných o stave predaja Gabčíkova, kde o priestory prejavilo záujem konzorcium silových zložiek
* pozval prítomných na podujatie Univerzitná regata, ktoré sa uskutoční 03.05.2014 na nábreží Dunaja v Eurovea

Prorektor Horňák

* oznámil, že dnes bol termín na predloženie spisov ku komplexnej akreditácii, termín zatiaľ nebol dodržaný, je potrebné vyzvať dekanov, aby informovali na KR STU o stave svojich akreditačných spisov

Prorektor Peciar

* informoval o ponuke JRC, ktorí organizujú dňa 10.06.2014 na Slovensku konferenciu, v rámci ktorej by radi zorganizovali diskusiu so študentmi
* oboznámil prítomných, že sa dňa 28.04.2014 zúčastnil vo Viedni tlačovej konferencii pre projekt ALTECS, projekt je v koordinácii s MTF STU

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Máj** | 07.05.2014 | 09:00 | KR STU |  |
|  | 12.05.2014 | 14:00 | AS STU | Mimoriadne zasadnutie |
|  | 21.05.2014 | 09:00 | V STU |  |
|  | 26.05.2014 | 14:00 | AS STU |  |
|  | 28.05.2014 | 09:00 | V STU |  |

Zapísala: 02.05.2014 Zápisnicu overil: 02.05.2014

Erika Jevčáková prof. Ing. Marián Peciar, PhD.